Asuffeɣ n yidlisen dayen irennun leɛmer i tutlayt akken urt ettmettat! Ladɣa wid n tsekla, yessefk ɣef wid yesɛan tiktiwin deg wallaɣ-nsen akken ad d-ffɣent d adlis, ad tentarun, yal yiwen akken yebɣa, d ungal, d ammud n tullisin neɣ wid n tmedyazt, neɣ d timucuha... Ay akken ia s-yeɛǧeb tella tikti, ay akken i as-yehwa yella uɣanib, imi skud ttilin aṭas n wid i d- yessuffuɣen, skud ttbanen-d wid i d-yufraren di tira, wid ara yefken cbaḥa d uɛeqqa n lemlaḥ I tsekla-nni, skud ttilin aṭas n yidlisen, skud yettili uɣerbal I usifi sɣur isdawanen d wid iqeddcen ɣef tsekla sumata, am wakken i as-yenna winna:”Rnut-aɣ-id tirganwen, annar n tirga ad as-nernu, llan wid ara yesrewten, mi texleḍ, mbeɛd ad tefru!” Swaya ad d-tban tsekla-nni s wacu itufrar ɣef tiyaḍ, am wakken i d-ufraren yigliziyen di tullisin, am waken ulin yifransissen d yilalmaniyen s wungalen, am wakken i aɣ-zhan waɛraben s yisefra, am wakken i nufrar ɣef wiyaḍ s yinzan d lemtul!